รายงานการประชุมสภาองค์การบริหารส่วนตำบลสวนหลวง

เริ่มประชุมเวลา  13.30  น.     -  เมื่อถึงเวลา 13.30 น. นางสกุลไทย  เสถียรขจรกุลปลัดองค์การบริหาร
ส่วนตำบล  เลขานุการสภาองค์การบริหารส่วนตำบลสวนหลวง ชั่วคราว ได้ให้สัญญาณ เชิญสมาชิกสภาองค์การบริหารส่วนตำบลสวนหลวง  เข้าที่ประชุม เมื่อสมาชิกเข้านั่งประจำที่เรียบร้อยแล้ว  
นางสกุลไทย  เสถียรขจรกุล	-เรียน ท่านนายสงวนพงศ์  พินสุวรรณ  นายอำเภอเฉลิมพระเกียรติ (เลขานุการสาภชั่วคราวฯ) 	ท่านสมาชิกสภา อบต. ท่านนายก   คณะผู้บริหาร  ท่านท้องถิ่นอำเภอ  
และตลอดจนเจ้าหน้าที่ทุกท่าน  สำหรับวันนี้เป็นการประชุมสภาองค์การบริหารส่วนตำบลสวนหลวง  ครั้งแรก  บัดนี้ สมาชิกมาครบองค์กรประชุมแล้ว จึงขอเรียนเชิญท่านนายอำเภอได้จุดเทียนธูป บูชาพระรัตน์ตรัย 
ขอเรียนเชิญค่ะ
นางสกุลไทย  เสถียรขจรกุล	- เรียนนายสงวนพงศ์  พินสุวรรณ  นายอำเภอเฉลิมพระเกียรติ
(เลขานุการสภาฯชั่วคราว) 	บัดนี้ ถึงเวลาการประชุมสภาองค์การบริหารส่วนตำบลสวนหลวง ครั้งแรกแล้ว   และก่อนที่ท่านนายอำเภอเฉลิมพระเกียรติ จะเปิดการประชุมสภาครั้งแรก  ดิฉันขออ่านประกาศอำเภอเฉลิมพระเกียรติ ดังนี้
นางสกุลไทย  เสถียรขจรกุล        -ประกาศ อำเภอเฉลิมพระเกียรติ เรื่อง เรียกประชุมสภาองค์การบริหาร
(เลขานุการสภาฯชั่วคราว)		ส่วนตำบลสวนหลวงครั้งแรกด้วยคณะกรรมการการเลือกตั้ง ได้ประกาศผล
การเลือกตั้งสมาชิกสภาองค์การบริหารส่วนตำบลสวนหลวง  ตามมาตรา 142 แห่งพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ.2562 เมื่อวันที่ 28 พฤศจิกายน  2564 จำนวน 13  คน ครบตามจำนวนที่กฎหมายกำหนดแล้ว  ดังนั้นนายอำเภอเฉลิมพระเกียรติ  จึงอาศัยอำนาจตามความในมาตรา ๕๓ วรรคสองแห่งพระราชบัญญัติสภาตำบลและองค์การบริหารส่วนตำบล  พ.ศ.2๕๓๗ แก้ไขเพิ่มเติมถึง (ฉบับที่ ๗) พ.ศ.2562 และข้อ 6 ของระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง (ฉบับที่ 2) พ.ศ.2554 นายอำเภอเฉลิมพระเกียรติ  จึงเรียกประชุมสภาองค์การบริหารส่วนตำบลสวนหลวง ครั้งแรก  ในวันที่  4  มกราคม 2564 เวลา 
 13.30 น.  ณ  ห้องประชุมสภาองค์การบริหารส่วนตำบลสวนหลวง  อำเภอเฉลิมพระเกียรติ  จังหวัดสุนครศรีธรรมราช  จึงประกาศให้ทราบโดยทั่วกัน  ประกาศ  ณ  วันที่ 28  ธันวาคม  พ.ศ.2564  
ลงชื่อ นาย  สงวนพงศ์  พินสุวรรณ  นายอำเภอเฉลิมพระเกียรติ  
นางสกุลไทย  เสถียรขจรกุล           - ในโอกาสนี้ ขอเรียนเชิญนายสงวนพงศ์  พินสุวรรณ นายอำเภอ
(เลขานุการสภาฯชั่วคราว )           เฉลิมพระเกียรติ กล่าวเปิดการประชุมสภาองค์การบริหารส่วนตำบล
สวนหลวง ครั้งแรก  ขอเรียนเชิญค่ะ
นายสงวนพงศ์  พินสุวรรณ           -  เรียน ท่านนายกองค์การบริหารส่วนตำบลสวนหลวง  และท่าน
(นายอำเภอเฉลิมพระเกียรติ)	สมาชิกสภา อบต.  ผู้ทรงเกียรติทุกท่าน ผมรู้สึกเป็นเกียรติ และมีความ
ยินดีเป็นอย่างยิ่งที่ได้มาเปิดการประชุมสภาองค์การบริหารส่วนตำบล
สวนหลวง เป็นครั้งแรกในวันนี้  ก่อนอื่นต้องขอ

แสดงความยินดีด้วย  ความจริงใจอีกครั้งหนึ่งที่ทุกท่านได้รับความไว้วางใจจากพี่น้องประชาชนในเขตองค์การบริหารส่วนตำบลสวนหลวง ที่ได้เลือกท่านให้เข้ามาดูแลและรับผิดชอบในการบริหารกิจการขององค์การบริหาร
ส่วนตำบลสวนหลวง  ซึ่งถือได้ว่าท่านได้รับเกียรติอย่างสูง จากประชาชนผู้เป็นเจ้าของท้องถิ่น
  องค์การบริหารส่วนตำบล  เป็นหน่วยการปกครองท้องถิ่นรูปแบบหนึ่ง  ในการปกครองท้องถิ่นหลายรูปแบบและถือกันว่าการปกครองในรูปแบบองค์การบริหารส่วนตำบลเป็นการปกครองที่เป็นไปตามครรลองของระบอบประชาธิปไตย  กล่าวคือให้โอกาสประชาชนได้เลือกตัวแทนของตนมาทำหน้าที่กำหนดนโยบายออกระเบียบ  ข้อบังคับให้กับท้องถิ่น  ตัดสินใจและควบคุมการปฏิบัติหน้าที่ของฝ่ายบริหาร     ซึ่งเรียกว่าทำหน้าที่นิติบัญญัติและบริหารกิจการของท้องถิ่นในรูปแบบของนายกองค์การบริหารส่วนตำบล อันเป็นการเลือกตั้ง  ผู้บริหารโดยตรง  ดังนั้นการปกครองในรูปแบบองค์การบริหารส่วนตำบล ดังกล่าว  ถือได้ว่าเป็นไปตามเจตนารมณ์และหลักการปกครองตนเองของประชาชน  โดยประชาชน  และเพื่อประชาชนอย่างแท้จริง  คงจะเป็นภาระอันหนักอึ้งของท่านทั้งหลาย  เพราะองค์การบริหารส่วนตำบลสวนหลวง นั้น  มีภารกิจต่าง ๆ เพิ่มขึ้นมากมายตามการขยายของชุมชน อย่างรวดเร็วภายในเขตองค์การบริหารส่วนตำบล และสภาพความเป็นอยู่ในสังคม  ชุมชน  ดังนั้น จึงมีหลายสิ่งหลายอย่างที่ท้าทายความสามารถของท่านทั้งหลาย ไม่ว่าจะเป็นปัญหาสิ่งแวดล้อม  ปัญหาด้านการก่อสร้าง  ที่อยู่อาศัย  ปัญหาด้านสาธารณูปโภค  การพัฒนาการศึกษา  ปัญหาความต้องการอันหลากหลายของพี่น้องประชาชน  และอื่น ๆ ที่จะตามมาอีกมากแต่ผมเชื่อในความรู้ความสามารถของท่านทั้งหลายว่า  สามารถที่จะฟันฝ่าปัญหาต่าง ๆ  และปฏิบัติภารกิจที่ได้รับมอบหมายจากพี่น้องประชาชนให้สำเร็จลุล่วงตามปณิธานที่ได้ตั้งไว้
บัดนี้  ได้เวลาอันสมควรแล้ว  ผมขอเปิดการประชุมสภาองค์การบริหารส่วนตำบลสวนหลวง ครั้งแรก  ณ  บัดนี้			
นางสกุลไทย  เสถียรขจรกุล 	- เรียน  นายสงวนพงศ์ พินสุวรรณ  นายอำเภอเฉลิมพระเกียรติ
(เลขานุการสภาฯ ชั่วคราว)	ท่านสมาชิกสภาอบต. ผู้ทรงเกียรติทุกท่าน ดิฉันนางสกุลไทย เสถียรขจรกุล  ปลัดองค์การบริหารส่วนตำบล ทำหน้าที่เลขานุการสภาองค์การบริหารส่วนตำบลชั่วคราว  ขอชี้แจงรายละเอียดของระเบียบและหนังสือสั่งการที่เกี่ยวข้องในการเลือกประธานสภาองค์การบริหารส่วนตำบลชั่วคราว  ดังนี้
- ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547  (แก้ไขเพิ่มเติม (ฉบับที่ 2) พ.ศ.2554)  ข้อ 6  ภายหลังประกาศผลการเลือกตั้งสมาชิกสภาท้องถิ่นครบตามจำนวนแล้ว  ผู้ว่าราชการ

จังหวัดสำหรับองค์การบริหารส่วนจังหวัดหรือเทศบาล  นายอำเภอสำหรับองค์การบริหารส่วนตำบลต้องกำหนดให้สมาชิกสภาท้องถิ่นได้มาประชุม
สภาท้องถิ่นครั้งแรกภายในระยะเวลาที่กฎหมายว่าด้วยองค์กรปกครองส่วนท้องถิ่นนั้นกำหนด
- ตามพระราชบัญญัติสภาตำบลและองค์การบริหารส่วนตำบล พ.ศ.2๕๓๗ เพิ่มเติมถึง (ฉบับที่ ๗) พ.ศ.2562 มาตรา ๕๓ วรรคสอง  นายอำเภอต้องกำหนดให้สมาชิกสภาองค์การบริหารส่วนตำบล ดำเนินการประชุมสภาองค์การบริหารส่วนตำบลครั้งแรกภายใน 15 วัน นับแต่วันประกาศผลการเลือกตั้งสมาชิกสภาองค์การบริหารส่วนตำบล ครบตามจำนวนแล้ว และให้ที่ประชุมเลือกประธานสภาองค์การบริหารส่วนตำบล และรองประธานสภาองค์การบริหารส่วนตำบล
 - ระเบียบกระทรวงมหาดไทยว่าด้วยข้อบังคับการประชุมสภาท้องถิ่น  (แก้ไขเพิ่มเติม (ฉบับที่ 2) พ.ศ.2554)  ข้อ 7  ในการประชุมสภาท้องถิ่นตามข้อ 6 เมื่อผู้ว่าราชการจังหวัดสำหรับองค์การบริหารส่วนจังหวัด  หรือเทศบาลและนายอำเภอสำหรับองค์การบริหารส่วนตำบล  เปิดประชุมสภาท้องถิ่นแล้ว  ให้ปลัดองค์กรปกครองส่วนท้องถิ่นเป็นเลขานุการสภาท้องถิ่นชั่วคราว  โดยให้เชิญสมาชิกสภาท้องถิ่นผู้มีอายุมากที่สุดซึ่งอยู่ในที่ประชุมสภาท้องถิ่นคราวนั้นเป็นประธานสภาท้องถิ่นชั่วคราว  หากสมาชิกสภาท้องถิ่นผู้มีอายุมากที่สุด ไม่รับเป็นประธานสภาท้องถิ่นชั่วคราว  ให้เชิญสมาชิกสภาท้องถิ่นผู้มีอายุมากที่สุดรองลงมาตามลำดับซึ่งอยู่ในที่ประชุมสภาท้องถิ่นคราวนั้นเป็นประธานสภาท้องถิ่นชั่วคราว  เพื่อทำหน้าที่เป็นประธานที่ประชุม  นำสมาชิกสภาท้องถิ่นปฏิญาณตนตามที่กฎหมายว่าด้วยองค์กรปกครองส่วนท้องถิ่นกำหนด  และดำเนินการเลือกประธานสภาท้องถิ่น
- จากการตรวจสอบทะเบียนบ้านของสมาชิกสภาองค์การบริหารส่วนตำบลสวนหลวง  ที่ได้รับเลือกครั้งนี้ ผู้มีอายุสูงสุดคือ  นายภิรมย์  รอดแก้ว  ซึ่งมีอายุ ณ  ปัจจุบัน  70 ปี  ดิฉันขอเรียนเชิญท่านนั้นทำหน้าที่ประธานสภาองค์การบริหารส่วนตำบลสวนหลวง  ชั่วคราว ขอเรียนเชิญค่ะ
ระเบียบวาระที่ 1 		เรื่องการเลือกประธานสภาองค์การบริหารส่วนตำบลสวนหลวง
นายภิรมย์  รอดแก้ว   		-ขอให้เลขานุการสภาองค์การบริหารส่วนตำบลชั่วคราว  ได้ชี้แจงระเบียบ(ประธานสภาฯ ชั่วคราว)		กฎหมายและวิธีการเลือก  ให้ที่ประชุมได้รับทราบด้วยครับ
นางสกุลไทย  เสถียรขจรกุล	-  เรียนท่านประธานสภาองค์การบริหารส่วนตำบลที่เคารพ  และท่าน(เลขานุการสภาฯชั่วคราว)		สมาชิกสภา อบต. ผู้ทรงเกียรติทุกท่าน  
- ระเบียบกระทรวงมหาดไทยว่าด้วยข้อบังคับการประชุมสภาท้องถิ่น  พ.ศ.2547  (แก้ไขเพิ่มเติม (ฉบับที่ 2) พ.ศ.2554)
ข้อ 8 วิธีเลือกประธานสภาท้องถิ่น  ให้สมาชิกสภาท้องถิ่นแต่ละคนมีสิทธิเสนอชื่อสมาชิกสภาท้องถิ่นคนหนึ่งที่ตนเห็นว่าสมควรให้เป็นผู้ดำรง

ตำแหน่งประธานสภาท้องถิ่น   การเสนอนั้นต้องมีสมาชิกสภาท้องถิ่นรับรองไม่น้อยกว่าสองคน  โดยให้สมาชิกสภาท้องถิ่นแต่ละคนมีสิทธิรับรองได้เพียงครั้งเดียว  ชื่อที่เสนอไม่จำกัดจำนวน  และให้สมาชิกสภาท้องถิ่นลงคะแนนเลือกจากชื่อเหล่านั้น  โดยวิธีเขียนชื่อตัวและชื่อสกุลของผู้ที่ถูกเสนอชื่อคนละหนึ่งชื่อ  เมื่อตรวจนับแล้วให้ประธานที่ประชุมประกาศคะแนนต่อที่ประชุมสภาท้องถิ่นผู้ได้คะแนนสูงสุด เป็นผู้ได้รับเลือก  ถ้ามีผู้ได้คะแนนสูงสุดเท่ากันหลายคนให้เลือกใหม่เฉพาะผู้ที่ได้ คะแนนสูงสุดนั้นโดยใช้วิธีเดิม  ถ้าผลการเลือกใหม่ปรากฏว่ายังมีผู้ได้คะแนนสูงสุดเท่ากันอีก  ให้ใช้วิธีจับสลากเฉพาะผู้ได้คะแนนสูงสุดเท่ากัน
- วิธีการเสนอชื่อและการรับรองตามวรรคหนึ่งให้นำความในข้อ 39 มาใช้บังคับโดยอนุโลม  
- ให้ประธานที่ประชุมเชิญสมาชิกสภาท้องถิ่นไม่น้อยกว่าสองคนช่วยตรวจนับคะแนน
- วิธีจับสลากตามวรรคหนึ่งให้ประธานที่ประชุมดำเนินการให้ผู้ได้คะแนนสูงสุดเท่ากันตกลงกันเสียก่อน  ว่าจะให้ผู้ใดเป็นผู้จับสลากก่อนหลัง  หากตกลงกันไม่ได้ให้ ประธานที่ประชุมจับสลาก ว่าผู้ใดจะเป็นผู้จับสลากก่อนหลัง  แล้วให้จัดทำบัตรสลาก  ชนิด  สี  และขนาดอย่างเดียวกันตามจำนวนเท่ากับจำนวนผู้ได้รับคะแนนสูงสุดเท่ากัน  โดยเขียนข้อความว่า “ได้รับเลือกเป็นประธานสภาท้องถิ่น” เพียงบัตรเดียว  นอกนั้นเขียนข้อความว่า “ไม่ได้รับเลือกเป็นประธานสภาท้องถิ่น” 
- ข้อ 9 ในกรณีการเลือกประธานสภาท้องถิ่นในการประชุมสภาท้องถิ่นครั้งแรกตามข้อ 6 ให้ผู้ว่าราชการจังหวัด หรือนายอำเภอ  แล้วแต่กรณี  ดำเนินการแต่งตั้งทันที เมื่อการเลือกประธานสภาท้องถิ่นแล้วเสร็จ  และให้ประธานสภาท้องถิ่นที่ได้รับแต่งตั้งปฏิบัติหน้าที่ประธานที่ประชุมสภาท้องถิ่นในครั้งนั้นต่อไป
นายภิรมย์  รอดแก้ว   		-ขอให้ท่านสมาชิก อบต. ได้เสนอผู้ที่เห็นควรให้ดำรงตำแหน่งประธานสภา 
(ประธานสภาฯ  ชั่วคราว)		และขอผู้รับรองด้วยครับ
นางสาวอาจิน  ขำทอง		- เรียนท่านประธานสภาองค์การบริหารส่วนตำบลที่เคารพ   และท่าน
(สมาขิกสภา.อบต.ม. 11) 	สมาชิกสภาองค์การบริหารส่วนผู้ทรงเกียรติทุกท่าน  ดิฉัน
นางสาวอาจิน  ขำทอง สมาชิกสภา อบต.  หมู่ที่  11 ขอเสนอ
นายอดิศักดิ์  ผอมดุก    เป็นประธานสภา อบต. สวนหลวง
นายภิรมย์  รอดแก้ว   		-  ขอผู้รับรอง 2 คนด้วยครับ
(ประธานสภาฯ ชั่วคราว)		1. นางสาวนันท์พนิดา  ทองด้วง สมาชิกสภา อบต.หมู่ที่   9 รับรอง
2. นายปัญญา  มิ่งวัน             สมาชิกสภา อบต.หมู่ที่  10 รับรอง 
นางสกุลไทย  เสถียรขจรกุ	- รับรองถูกต้องค่ะ
(เลขานุการสภาฯ ชั่วคราว	)

นายภิรมย์  รอดแก้ว   		- มีใครจะเสนอท่านใดอีกไหมครับ  ขอเชิญเสนอครับ  
(ประธานสภาฯ ชั่วคราว)		หากไม่มีเสนอชื่อท่านอื่น  เมื่อมีผู้เสนอเพียงชื่อเดียว
				-  ระเบียบกระทรวงมหาดไทยว่าด้วยข้อบังคับการประชุมสภา
ท้องถิ่น  พ.ศ.2547  (แก้ไขเพิ่มเติม (ฉบับที่ 2) พ.ศ.2554)  ข้อ 14  ในการเลือกประธานสภาท้องถิ่น  รองประธานสภาท้องถิ่น  หรือเลขานุการสภาท้องถิ่น ถ้ามีการเสนอชื่อผู้สมควรได้รับการแต่งตั้งเพียงตำแหน่งละหนึ่งคน ให้ถือว่าผู้นั้นได้รับเลือก					
- ฉะนั้นถือว่า  นายอดิศักดิ์  ผอมดุก  ได้รับความไว้วางใจให้ดำรงตำแหน่งประธานสภาองค์การบริหารส่วนตำบลสวนหลวง ครับ
· ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ 2547 (แก้ไขเพิ่มเติม (ฉบับที่ 2) พ.ศ.2554)  ข้อ 9 และข้อ 10(3) และเพื่อให้เป็นไปตามมาตรา 48  แห่งพระราชบัญญัติสภาตำบลและองค์การบริหารส่วนตำบล แก้ไขเพิ่มเติมถึง (ฉบับที่ ๗) พ.ศ.2562  ขอเรียนเชิญนายอำเภอเฉลิมพระเกียรติ  ได้ลงนามในคำสั่งแต่งตั้ง  และขอเชิญเลขานุการสภาชั่วคราว อ่านคำสั่งแต่งตั้ง    หลังจากเลขานุการสภาชั่วคราวอ่านคำสั่งแต่งตั้งเสร็จแล้ว  กระผมก็หมดหน้าที่ ที่ได้รับการแต่งตั้งเป็นประธานสภาองค์การบริหารส่วนตำบลชั่วคราว  ซึ่งต่อไปจะเป็นหน้าที่ของประธานสภาองค์การบริหารส่วนตำบลสวนหลวง ขึ้นมาทำหน้าที่  ขอขอบคุณครับ
นางสกุลไทย  เสถียรขจรกุล	-ขอพักการประชุม 10 นาที เพื่อให้เจ้าหน้าที่ได้พิมพ์คำสั่งค่ะ
(เลขานุการสภาฯ ชั่วคราว)
นางสกุลไทย  เสถียรจรกุล	-คำสั่งอำเภอเฉลิมพระเกียรติ ที่   3/256๕   เรื่อง แต่งตั้งประธานสภา
(เลขานุการสภาฯชั่วคราว)		องค์การบริหารส่วนตำบลสวนหลวง
ตามที่นายอำเภอเฉลิมพระเกียรติ ได้ประกาศเรียกประชุมสภาองค์การบริหารส่วนตำบลสวนหลวง ครั้งแรก เมื่อวันที่ 4 มกราคม  256๕ ซึ่งที่ประชุมสภาองค์การบริหารส่วนตำบลสวนหลวง ได้มีมติเลือกนายอดิศักดิ์  ผอมดุก สมาชิกสภา อบต. หมู่ที่ 6   ให้เป็นประธานสภาองค์การบริหารส่วนตำบลสวนหลวง นั้น  อาศัยอำนาจตามมาตรา ๔๘ แห่งพระราชบัญญัติสภาตำบลและองค์การบริหารส่วนตำบล พ.ศ.  ๒๕๓๗  แก้ไขเพิ่มเติมถึง (ฉบับที่ ๗)   พ.ศ. ๒๕6๒ ประกอบข้อ 9 และข้อ 10 (2)  ของระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง (ฉบับที่ 2) พ.ศ. 2554 จึงแต่งตั้งให้ นายอดิศักดิ์  ผอมดุก  เป็นประธานสภาองค์การบริหารส่วนตำบลสวนหลวง ตามมติสภาองค์การบริหารส่วนตำบลสวนหลวง  ทั้งนี้ ตั้งแต่วันที่  4  มกราคม พ.ศ.256๕ 
สั่ง  ณ  วันที่  4  มกราคม พ.ศ. 256๕  ลงชื่อ นายสงวนพงศ์  พินสุวรรณ   นายอำเภอเฉลิมพระเกียรติ  

นางสกุลไทย  เสถียรขจรกุล	- ขอเรียนเชิญนายอดิศักดิ์  ผอมดุก ประธานสภา อบต. สวนหลวง(เลขานุการสภาฯ ชั่วคราว)	ซึ่งได้รับการแต่งตั้งจากนายอำเภอเฉลิมพระเกียรติ  ขึ้นปฏิบัติ
หน้าที่และดำเนินการประชุมตามระเบียบวาระต่อไป
[bookmark: _GoBack]นายอดิศักดิ์  ผอมดุก               	 - เรียนนายสงวนพงศ์  พินสุวรรณ นายอำเภอเฉลิมพระเกียรติ และท่าน(ประธานสภา อบต.สวนหลวง)	สมาชิกสภา อบต. ผู้ทรงเกียรติ ทุกท่าน ก่อนอื่นกระผม
ต้องขอขอบคุณ  ท่านสมาชิกสภา อบต. ทุกท่าน     ที่ได้ให้ความไว้วางใจ  เลือกกระผมขึ้นมาทำหน้าที่ประธานสภา อบต. สวนหลวง กระผมขอตั้งปณิธานในที่ประชุมแห่งนี้ว่า  กระผมจะทำหน้าที่ ที่ได้รับความไว้วางใจ ให้เป็นไปด้วยความบริสุทธิ์  ยุติธรรม  ต่อท่านสมาชิกสภา อบต.ทุกท่าน ให้ดีที่สุด  เท่าที่จะทำได้  ขอขอบคุณครับ
ระเบียบวาระที่ ๒  		การเลือกรองประธานสภาองค์การบริหารส่วนตำบลสวนหลวง
นายอดิศักดิ์  ผอมดุก		-การเลือกรองประธานสภา  อบต. สวนหลวง  ขอเชิญเลขานุการสภา อบต. 
(ประธานสภา อบต.สวนหลวง)	ชั่วคราว  ชี้แจงระเบียบข้อกฎหมายที่เกี่ยวข้องครับ   
นางสกุลไทย  เสถียรขจรกุล	-  เรียนท่านประธานสภา อบต. ที่เคารพ  และท่านสมาชิกสภา อบต.
(เลขานุการสภาฯ ชั่วคราว)	ผู้ทรงเกียรติทุกท่าน  ระเบียบกระทรวงมหาดไทยว่าด้วยข้อบังคับการ
ประชุมสภาท้องถิ่น  พ.ศ.2547  (แก้ไขเพิ่มเติม (ฉบับที่ 2) พ.ศ.2554)  ข้อ 12 วิธีเลือกรองประธานสภาท้องถิ่น ให้นำความในข้อ 8  มาใช้บังคับโดยอนุโลม  กล่าวโดยสรุปคือ ใช้วิธีการเลือกเช่นเดียวกับประธานสภา อบต.
นายอดิศักดิ์  ผอมดุก		-ขอให้ท่านสมาชิกได้เสนอ ผู้ที่เห็นควรให้ดำรงตำแหน่งรองประธานสภา 
(ประธานสภา อบต.สวนหลวง)	 อบต. สวนหลวง และขอผู้รับรองด้วยครับ
นายอัศนัย  พูลสวัสดิ์		- เรียนท่านประธานสภา อบต. สวนหลวง ที่เคารพ  
 (สมาชิกสภา.อบต.ม. 5) 	และท่านนายก อบต.สวนหลวง และสมาชิกสภา อบต. ผู้ทรงเกียรติทุกท่าน  กระผมนายอัศนัย พูลสวัสดิ์  ส.อบต. ม. 5 ขอเสนอนางสาวอาจิน  ขำทอง
ส.อบต. ม. 11 เป็นรองประธานสภา  อบต. สวนหลวง 
นายอดิศักดิ์  ผอมดุก   		-  ขอผู้รับรอง 2 คนด้วยครับ
(ประธานสภา อบต.สวนหลวง)
1. นายธนา  ทองแกมนาค    สมาชิกสภา อบต. หมู่ที่  7   รับรอง
2. นางกิ้มเซี้ยน  ศิริแก้ว       สมาชิกสภา อบต. หมู่ที่  1   รับรอง
นางสกุลไทย  เสถียรขจรกุล	- ผู้รับรองถูกต้องค่ะ
(เลขานุการสภาฯ ชั่วคราว)	
นายอดิศักดิ์  ผอมดุก		- มีใครจะเสนอท่านใดอีกไหมครับ  ขอเชิญเสนอ 
(ประธานสภา อบต.สวนหลวง)      - ไม่มีนะครับ  เมื่อมีผู้เสนอเพียงชื่อเดียว
-  ระเบียบกระทรวงมหาดไทยว่าด้วยข้อบังคับการประชุมสภาท้องถิ่น  พ.ศ.2547  (แก้ไขเพิ่มเติม (ฉบับที่ 2) พ.ศ.2554)  ข้อ 14  

ในการเลือกประธานสภาท้องถิ่น  รองประธานสภาท้องถิ่น  หรือเลขานุการสภาท้องถิ่น ถ้ามีการเสนอชื่อผู้สมควรได้รับการแต่งตั้งเพียงตำแหน่งละหนึ่งคน ให้ถือว่าผู้นั้นได้รับเลือก			
- ก็ถือว่า  นางอาจิน  ขำทอง  ได้รับความไว้วางใจให้ดำรงตำแหน่งรองประธานสภา อบต. สวนหลวง ครับ
·  ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น  พ.ศ.
                                         2547 (แก้ไขเพิ่มเติม (ฉบับที่ 2) พ.ศ.2554)  และเพื่อให้เป็นไปตาม
มาตรา 48 แห่งพระราชบัญญัติสภาตำบลและองค์การบริหารส่วนตำบล แก้ไขเพิ่มเติมถึง (ฉบับที่ ๗) พ.ศ.2562  นายอำเภอเฉลิมพระเกียรติ
ลงนามในคำสั่งแต่งตั้ง  
			 	-ขอพักการประชุม 10 นาที เพื่อให้เจ้าหน้าที่ได้พิมพ์คำสั่ง
นางสกุลไทย  เสถียรขจรกุล	-คำสั่งอำเภอเฉลิมพระเกียรติ  ที่ 4/2564  เรื่อง แต่งตั้งรอง
(เลขานุการสภาฯชั่วคราว)	ประธานสภาองค์การบริหารส่วนตำบลสวนหลวง  ตามที่อำเภอเฉลิมพระเกียรติ ได้ประกาศเรียกประชุมสภาองค์การบริหารส่วนตำบลสวนหลวง  ครั้งแรก เมื่อวันที่  4  มกราคม  2565 ซึ่งที่ประชุมสภาองค์การบริหารส่วนตำบลสวนหลวง ได้มีมติเลือกนางสาวอาจิน  ขำทอง สมาชิกสภาองค์การบริหารส่วนตำบลสวนหลวง หมู่ที่ 11 ให้เป็นรองประธานสภาองค์การบริหารส่วนตำบลสวนหลวง อาศัยอำนาจตามมาตรา ๔๘ แห่งพระราชบัญญัติสภาตำบลและองค์การบริหารส่วนตำบล พ.ศ.  ๒๕๓๗  แก้ไขเพิ่มเติมถึง (ฉบับที่ ๗)   พ.ศ. ๒๕6๒ ประกอบข้อ 9 และข้อ 10 (2)  ของระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง (ฉบับที่ 2) พ.ศ. 2554  จึงแต่งตั้งให้ นางอาจิน  ขำทอง ให้เป็นรองประธานสภาองค์การบริหารส่วนตำบลสวนหลวง  ตามมติสภา  อบต. สวนหลวง  ทั้งนี้ ตั้งแต่วันที่  4  มกราคม พ.ศ.2565 สั่ง ณ วันที่   4  มกราคม  พ.ศ. 2565 
นายสงวนพงศ์  พินสุวรรณ   นายอำเภอเฉลิมพระเกียรติ 
ระเบียบวาระที่  3  		เรื่อง การเลือกเลขานุการสภาองค์การบริหารส่วนตำบลสวนหลวง
นายอดิศักดิ์  ผอมดุก		-การเลือกเลขานุการสภา อบต. สวนหลวง ขอเชิญเลขานุการสภา อบต.
(ประธานสภา อบต.สวนหลวง)	 ชั่วคราวชี้แจงระเบียบที่เกี่ยวข้องด้วยครับ
นางสกุลไทย  เสถียรขจรกุล)	-  เรียนท่านประธานสภา อบต. สวนหลวง ที่เคารพ 
(เลขานุการสภาฯ ชั่วคราว )          และท่านสมาชิกสภา อบต. ผู้ทรงเกียรติทุกท่าน   ในการเลือกเลขานุการสภา อบต.  ใช้วิธีการเลือก                                            
                                          เช่นเดียวกับประธานสภาองค์การบริหารส่วนตำบล และรองประธานสภา 
ตามระเบียบระเบียบกระทรวงมหาดไทยว่าด้วยข้อบังคับการประชุมสภา                                                                                                                                                                                                                                            ท้องถิ่น พ.ศ.2547  (แก้ไขเพิ่มเติม (ฉบับที่ 2) พ.ศ.2554)  ข้อ 13  วรรคหนึ่ง มาบังคับใช้ โดยนำความตามข้อ 8  มาใช้บังคับโดยอนุโลม 

  ข้อ  18  ให้สภาท้องถิ่นเลือกพนักงานหรือข้าราชการส่วนท้องถิ่นขององค์กรปกครองส่วนท้องถิ่นนั้น  หรือสมาชิกสภาท้องถิ่นนั้นคนหนึ่ง  เป็นเลขานุการ  สภาท้องถิ่นทั้งนี้  ให้คำนึงถึงความรู้ความสามารถอันจะเป็นประโยชน์ต่อสภาท้องถิ่น สำหรับองค์การบริหารส่วนตำบล หนักงานหรือข้าราชการส่วนท้องถิ่น ตามวรรคหนึ่งให้หมายความถึงปลัดองค์การบริหารส่วนตำบลเท่านั้น จึงเรียนมาเพื่อให้ทุกท่านได้รับทราบ 
นายอดิศักดิ์  ผอมดุก	- ขอเชิญสมาชิกสภา อบต.   ได้เสนอชื่อบุคคลเหมาะสมเป็น
(ประธานสภา อบต. สวนหลวง)	เลขานุการสภา  อบต. สวนหลวง ขอเชิญครับ
นางกิ้มเซี้ยน  ศิริแก้ว		- เรียนท่านประธานสภาองค์การบิหารส่วนตำบล ที่เคารพ  และท่าน
 (สมาชิกสภา.อบต.ม. 1)		สมาชิกสภา อบต. สวนหลวง ผู้ทรงเกียรติทุกท่าน 
ดิฉันนางกิ้มเซี้ยน  ศิริแก้ว สมาชิกสภา อบต. สวนหลวง หมู่ที่ 1 ขอเสนอ นางสกุลไทย เสถียรขจรกุล เป็นเลขานุการสภา อบต. สวนหลวง ค่ะ
นายอดิศักดิ์ ผอมดุก   		-  ขอผู้รับรอง 2 คนด้วยครับ
(ประธานสภา อบต. สวนหลวง)
1. นายพเยาว์  กาญจนพยัคฑ์  สมาชิกสภา อบต. หมู่ที่ 13  รับรอง
2. นายสมยา  ภูมิสุข             สมาชิกสภา อบต. หมู่ที่ 8    รับรอง
นางสกุลไทย  เสถียรขจรกุล	- รับรองถูกต้องครับ
(เลขานุการสภาฯ ชั่วคราว	)
นายอดิศักดิ์  ผอมดุก		- มีใครจะเสนอท่านใดอีกไหมครับ  ขอเชิญเสนอ 
(ประธานสภา อบต. สวนหลวง)       ไม่มีนะครับ  เมื่อมีผู้เสนอเพียงชื่อเดียว
				- ตามระเบียบกระทรวงมหาดไทยว่าด้วยข้อบังคับการประชุมสภา
ท้องถิ่น  พ.ศ.2547  (แก้ไขเพิ่มเติม (ฉบับที่ 2) พ.ศ.2554)  ข้อ 14  ในการเลือกประธานสภาท้องถิ่น  รองประธานสภาท้องถิ่น  หรือเลขานุการสภาท้องถิ่น ถ้ามีการเสนอชื่อผู้สมควรได้รับการแต่งตั้งเพียงตำแหน่งละหนึ่งคน ให้ถือว่าผู้นั้นได้รับเลือก					
- ก็ถือว่า  นางสกุลไทย  เสถียรขจรกุล  ได้รับความไว้วางใจให้ดำรงตำแหน่งเลขานุการสภา อบต. สวนหลวง
                                        -  ระเบียบกระทรวงมหาดไทยว่าด้วยข้อบังคับการประชุมสภา                                                 
                                        ท้องถิ่น  พ.ศ.2547  (แก้ไขเพิ่มเติม (ฉบับที่ 2) พ.ศ.2554)  
ข้อ 13  วรรค 2 เมื่อสภาท้องถิ่นมีมติเลือกเลขานุการสภาท้องถิ่นแล้ว ให้เลขานุการสภาท้องถิ่นชั่วคราว พ้นจากตำแหน่ง   		 
-  กระผมขอเรียนเชิญท่านเลขานุการสภาองค์การบริหารส่วนตำบลสวนหลวง นั่งประจำที่เลขานุการสภา  และขอขอบคุณท่านเลขานุการสภาองค์การบริหารส่วนตำบล ชั่วคราว  ที่ได้ปฏิบัติหน้าที่มาตั้งแต่ต้นจนได้เลขานุการสภา อบต. สวนหลวง ตัวจริงในวันนี้

ระเบียบวาระที่   4  		เรื่อง การเลือกคณะกรรมการตรวจรายงานการประชุมสภา อบต.
นายอดิศักดิ์  ผอมดุก   	          - ต่อไปเป็นระเบียบวาระที่   5  เรื่อง  การเลือกคณะกรรมการ
(ประธานสภา อบต. สวนหลวง)    ตรวจรายงานการประชุมสภา อบต.สวนหลวง ขอเชิญเลขานุการ
สภา อบต. สวนหลวง ชี้แจงระเบียบ ข้อกฎหมายที่เกี่ยวข้อง
นางสกุลไทย  เสถียรขขจรกุล     - เรียนประธานสภา อบต. และสมาชิกสภา อบต. ผู้ทรงเกียรติทุกท่าน   
(เลขานุการสภา อบต.)	ตามระเบียบฯ ว่าด้วยข้อบังคับการประชุม พ.ศ. 2547 ข้อ 103 
กำหนดไว้ว่า  
				“คณะกรรมการสภาท้องถิ่น” มี 2 ประเภท ดังนี้                                     
 (1) คณะกรรมการสามัญ ประกอบด้วยสมาชิกสภาท้องถิ่น มีจำนวนไม่น้อยกว่าสามคนแต่ไม่เกินเจ็ดคน
(2) คณะกรรมการวิสามัญ ประกอบด้วยสมาชิกสภาท้องถิ่นหรือบุคคลที่ไม่ได้เป็นสมาชิกสภาท้องถิ่น มีจำนวนไม่น้อยกว่าสามคนแต่ไม่เกินเจ็ดคน
ข้อ 104 กำหนดว่า “ คณะกรรมการสภาท้องถิ่น มีหน้าที่กระทำการหรือพิจารณาสอบสวนเรื่องใด ๆ อันอยู่ในกิจการของสภาท้องถิ่น แล้วรายงานต่อสภาท้องถิ่น “ข้อ 105 ภายใต้บังคับข้อ 103 และข้อ 104 สภาท้องถิ่นมีอำนาจเลือกสมาชิกสภาท้องถิ่นหรือบุคคลที่ไม่ได้เป็นสมาชิกสภาท้องถิ่นเป็นคณะกรรมการสภาท้องถิ่นชุดต่าง ๆ ตามความจำเป็นแก่กิจการในหน้าที่ของสภาท้องถิ่น ดังนี้
(1) คณะกรรมการสามัญประจำสภาองค์การบริหารส่วนจังหวัด 
(2)  คณะกรรมการตรวจรายงานการประชุม  
(3)  คณะกรรมการแปรญัตติร่างข้อบัญญัติ  
(4)  คณะกรรมการอื่น ๆ ตามที่สภาท้องถิ่นเห็นสมควร
ถ้ามีความจำเป็น คณะกรรมการแต่ละคณะอาจตั้งคณะอนุกรรมการพิจารณารายละเอียดในกิจการซึ่งเป็นหน้าที่ของคณะกรรมการสภาท้องถิ่น แล้วเสนอรายงานต่อคณะกรรมการสภาท้องถิ่นเพื่อพิจารณา
ข้อ 107 ภายใต้บังคับข้อ 103 “วิธีเลือกคณะกรรมการท้องถิ่น ให้สมาชิกสภาท้องถิ่นหรือผู้บริหารท้องถิ่น เสนอชื่อสมาชิกสภาท้องถิ่นหรือ
บุคคลที่ไม่ได้เป็นสมาชิกสภาท้องถิ่นแล้วแต่กรณี ในกรณีที่สมาชิกสภาท้องถิ่นเป็นผู้เสนอต้องมี
สมาชิกสภาท้องถิ่นรับรองไม่น้อยกว่า 2 คน ส่วนกรณีที่ผู้บริหารท้องถิ่นเป็นผู้เสนอไม่ต้องมีผู้รับรอง”
การเสนอชื่อให้เสนอได้โดยไม่จำกัดจำนวน เว้นแต่ที่ประชุมมีมติเป็นอย่างอื่น จึงขอแจ้งให้ที่ประชุมได้รับทราบครับ
นายอดิศักดิ์  ผอมดุก		- ก่อนที่จะมีการเลือกคณะกรรมการตรวจรายงานการประชุม ขอเชิญ
(ประธานสภา อบต.สวนหลวง)     สมาชิกสภา อบต. ได้พิจารณาว่าคณะกรรมการตรวจรายงานการประชุม
ชุดนี้ ควรจะมีกี่คน จำนวนต้องไม่น้อยกว่า 3 คน แต่ไม่เกิน 7  คน   
ขอเชิญครับ     

นางกิ้มเซี้ยน  ศิริแก้ว		-ดิฉันนางกิ้มเซี้ยน  ศิริแก้ว สมาชิกสภา อบต. สวนหลวง หมู่ที่ 1 
(สมาชิกสภา.อบต.ม. 1)			ขอเสนอจำนวนคณะกรรมการตรวจรายงานการประชุมจำนวน
 3 คน ครับ 
นายอดิศักดิ์  ผอมดุก		-  ขอผู้รับรอง 2 คนด้วยครับ
ประธานสภา อบต. สวนหลวง)
               			1. นางสาวอาจิน  ขำทอง  สมาชิกสภา อบต. หมู่ที่  11 รับรอง
2. นายธนา  ทองแกมนาค สมาชิกสภา อบต. หมู่ที่  7   รับรอง
นางสกุลไทย  เสถียรขจรกุล	- รับรองถูกต้องคะ
  (เลขานุการสภา อบต.)	
นายอดิศักดิ์  ผอมดุก   	- มีท่านใดจะเสนอเป็นอย่างอื่นไหม  ถ้าไม่มีถือว่าที่ประชุมมีมติ
(ประธานสภา อบต. สวนหลวง)	ให้มีคณะกรรมการตรวจรายงานการประชุม  จำนวน   3 คน
มติที่ประชุม  	- มติที่ประชุมเห็นชอบให้มีคณะกรรมการตรวจรายงานการประชุม  จำนวน   3 คน
นายอดิศักดิ์  ผอมดุก	- ต่อไปขอให้ท่านสมาชิกสภา เสนอชื่อผู้ที่สมควรได้รับแต่งตั้งเป็น
(ประธานสภา อบต. สวนหลวง)    คณะกรรมการตรวจรายงานการประชุม
โดยการคัดเลือก จะดำเนินการคัดเลือกครั้งละ 1 คน  การออกเสียงลงคะแนน  ถ้ามีการเสนอมากกว่า 1 คน  ให้ใช้มติโดยการยกมือ   
                                         ขอให้ท่านสมาชิกสภา ได้เสนอชื่อกรรมการตรวจรายงานการประชุม  
คนที่ 1  
                                         ขอเรียนเชิญ ครับ
นางสาวอาจิน  ขำทอง	- เรียนท่านประธานสภาองค์การบริหารส่วนตำบล ที่เคารพ   และท่าน
(สมาชิกสภา.อบต. ม. 11)	สมาชิกสภา อบต.  ผู้ทรงเกียรติทุกท่าน  ดิฉันนางสาวอาจิน  ขำทอง สมาชิกสภา อบต. สวนหลวง  หมู่ที่ 11 ขอเสนอ นายอัศนัย  พูลสวัสดิ์ เป็นคณะกรรมการตรวจรายงานการประชุม  คนที่ 1 
นายอดิศักดิ์  ผอมดุก		-  ขอผู้รับรอง 2 คนด้วยครับ
(ประธานสภา อบต. สวนหลวง) 
1. นายเทือง  เหมือพรรณราย สมาชิกสภา อบต. หมู่ที่ 3   รับรอง
2. นายเคลือบ  หนูหยู่          สมาชิกสภา อบต. หมู่ที่ 12 รับรอง
นางสกุลไทย  เสถียรขจรกุล	- รับรองถูกต้องคะ
   (เลขานุการสภา อบต.)	
นางสาวกิ้มเซี้ยน  ศิริแก้ว		- เรียนท่านประธานสภา อบต. สวนหลวง ที่เคารพ   และท่าน
  (สมาชิกสภา.อบต. ม.1)		สมาชิกสภา อบต. ผู้ทรงเกียรติทุกท่าน  ดิฉันนางกิ้มเซี้ยน  ศิริแก้ว   
สมาชิกสภา อบต.สวนหลวง  หมู่ที่  1 ขอเสนอ นายธนา  ทองแกมนาค สมาชิกสภา อบต.   หมู่ที่  7  เป็นคณะกรรมการตรวจรายงานการประชุม คนที่ 2 

นายอดิศักดิ์  ผอมดุก		-  ขอผู้รับรอง 2 คนด้วยครับ
(ประธานสภา อบต. สวนหลวง)
1. นายสุวิทย์  หม่อมบุญ  สมาชิกสภา อบต.หมู่ที่ 2  รับรอง
2. นายภิรมย์  รอดแก้ว    สมาชิกสภา อบต.หมู่ที่ 4  รับรอง
นางสกุลไทย  เสถียรขจรกุล	- รับรองถูกต้องคะ
(เลขานุการสภา อบต.)	
นายอัศนัย  พูลสวัสดิ์ 	- เรียนท่านประธานสภา อบต. สวนหลวง ที่เคารพ  
 (สมาชิกสภา.อบต. ม. 5) 	และท่านสมาชิกสภา อบต. สวนหลวง      ผู้ทรงเกียรติทุกท่าน  กระผมนายอัศนัย  พูลสวัสดิ์  สมาชิกสภา อบต. หมู่ที่  5 
ขอเสนอ นายปัญญา  มิ่งวัน เป็นคณะกรรมการตรวจรายงานการประชุม  คนที่ 3 
นายอดิศักดิ์  ผอมดุก	-  ขอผู้รับรอง 2 คนด้วยครับ
(ประธานสภา อบต. สวนหลวง)
1. นายสมยา  ภูมิสุข             สมาชิกสภา อบต. หมู่ที่  8  รับรอง
2. นายพเยาว์  กาญจนพยัคฑ์  สมาชิกสภา อบต. หมู่ที่  13 รับรอง
นางสกุลไทย  เสถียรขจรกุล	- รับรองถูกต้องคะ
(เลขานุการสภา อบต.)	
นายอดิศักดิ์  ผอมดุก		- มีใครจะเสนอท่านใดอีกไหมครับ  ขอเชิญเสนอครับ 
(ประธานสภา อบต.) 	  	- ถ้าไม่มี ถือว่า ที่ประชุมเสนอ  นายอัศนัย พูลสวัสดิ์,
นายธนา  ทองแกมนาค  และ นายปัญญา  มิ่งวัน ได้รับเลือกเป็น คณะกรรมการตรวจรายงานการประชุมสภา อบต. 
สวนหลวง 
มติที่ประชุม			- รับทราบ
นายอดิศักดิ์  ผอมดุก		-  ให้ผู้ที่ได้รับการคัดเลือกได้ไปประชุม เพื่อคัดเลือกกันเองเป็นประธาน 
(ประธานสภา อบต. สวนหลวง)	1 คน  เลขานุการ 1 คน และกรรมการ  1  คน
ระเบียบวาระที่ 5  		เรื่องการกำหนดสมัยประชุมสามัญประจำปี และสมัยประชุมสมัยแรก
ของปีถัดไป
นายอดิศักดิ์  ผอมดุก		- ต่อไปเข้าสู่ระเบียบวาระที่ 5  เรื่องการกำหนดประชุมสมัยสามัญประจำปี(ประธานสภา อบต. สวนหลวง)	และสมัยประชุมสมัยแรกของปีถัดไป
- ขอเชิญเลขานุการสภา อบต.ชี้แจง ระเบียบกฎหมายเกี่ยวกับการกำหนดสมัยประชุมสามัญ
นางสกุลไทย  เสถียรขจรกุล	- เรียนท่านประธานสภา อบต.ที่เคารพ และท่าน สมาชิก สภา อบต.สวนหลวง
(เลขานุการสภา อบต.)	ทุกท่าน ตามพระราชบัญญัติสภาตำบลและองค์การบริหาร
	ส่วนตำบล  พ.ศ.2537 แก้ไขเพิ่มเติมถึง (ฉบับที่ 7) พ.ศ. 2562 มาตรา 24  
	ในปีหนึ่งให้มีสมัยประชุมสามัญสองสมัย หรือหลายสมัยแล้วแต่สภาองค์การ
บริหารส่วนตำบลจะกำหนด แต่ต้องไม่เกินสี่สมัย  วันเริ่มประชุมสมัยสามัญประจำปีให้สภาองค์การบริหารส่วนตำบล กำหนด 

	- สมัยประชุมสามัญสมัยหนึ่งๆ  ให้มีกำหนดไม่เกินสิบห้าวัน  แต่ถ้าจะขยาย
	เวลาออกไปอีกจะต้องได้รับอนุญาตจากนายอำเภอ
		- ระเบียบกระทรวงมหาดไทยว่าด้วยข้อบังคับการประชุมสภาท้องถิ่น 
พ.ศ.2547  แก้ไขเพิ่มเติม (ฉบับที่ 2) พ.ศ.2554  ข้อ 11 เมื่อมีประธานสภาท้องถิ่นแล้ว  ให้สภาท้องถิ่นเลือกรองประธานสภาท้องถิ่น  เลขานุการสภาท้องถิ่น และให้ประธานสภาท้องถิ่นนำปรึกษาในที่ประชุมเกี่ยวกับการประชุมสมัยสามัญ  ดังนี้
 (3)  สำหรับองค์การบริหารส่วนตำบล ให้สภาองค์การบริหารส่วนตำบล กำหนดว่าปีนั้นจะมีสมัยประชุมสามัญประจำปีกี่สมัย แต่ละสมัยในปีนั้นจะมีกำหนดกี่วันกับกำหนด กับให้กำหนดวันเริ่มประชุมสมัยประชุมสามัญประจำปีสมัยแรกของปีถัดไปและมีกำหนดกี่วัน
- การกำหนดสมัยประชุมและวันประชุมให้เป็นไปตามที่กฎหมาย ว่าด้วยองค์กรปกครองส่วนท้องถิ่นกำหนด
ข้อ 21  การกำหนดจำนวนสมัยประชุมสามัญประจำปี  ระยะเวลาและวันเริ่มต้นประชุม   สมัยประชุมสามัญประจำปีของแต่ละสมัยในปีนั้น  วันเริ่มสมัยประชุมสามัญประจำปีของปีถัดไป  และระยะเวลาของสมัยประชุมสามัญประจำปีสมัยแรกของปีถัดไป  ให้ประธานสภานำปรึกษาในที่ประชุมสามัญประจำปีสมัยแรกของแต่ละปี  โดยให้นำความในข้อ 11 มาใช้บังคับโดยอนุโลม สำหรับวิธีการเสนอการกำหนดการประชุมสมัยสามัญประจำปี และระยะเวลาของสมัยประชุมสามัญข้างต้น ควรพิจารณานำระเบียบฯ ข้อ 39  มาใช้โดยอนุโลม  ซึ่งระเบียบฯ ข้อ 39 ระบุว่าการเสนอญัตติด้วยวาจานั้น ให้นำความในข้อ 63 วรรคหนึ่ง มาใช้บังคับโดยอนุโลม  วรรคสองการรับรองญัตติ เช่นว่านี้ ให้กระทำโดยวิธียกมือขึ้นพ้นศรีษะ  โดยระเบียบฯ ข้อ 63 วรรคหนึ่ง ระบุว่า  สมาชิกสภาท้องถิ่นผู้ใดประสงค์จะกล่าวถ้อยคำใดต่อที่ประชุมสภาท้องถิ่นให้ยกมือขึ้นพ้นศีรษะ เมื่อ
ประธานสภาท้องถิ่นอนุญาตแล้วจึงกล่าวได้ โดยให้ยืนกล่าว ณ ที่ของตน หรือ ณ ที่ซึ่งจัดไว้ก็ได้และต้องกล่าวกับประธานสภาท้องถิ่นสำหรับวิธีการ
ลงคะแนนหรือลงมติ ระเบียบฯมิได้กำหนดแนวทางการลงมติเกี่ยวกับการมติกำหนดสมัยประชุมสามัญประจำปีไว้เป็นการเฉพาะ ดังนั้นจึงนำความตามระเบียบ ข้อ 73 ในการออกเสียงลงคะแนนเพื่อลงมติ ซึ่งมี 2 วิธี คือ
(1) การออกเสียงลงคะแนนเปิดเผย
(2) การออกเสียงลงคะแนนลับ
ระเบียบฯ ข้อ 74 การออกเสียงลงคะแนนเปิดเผยมีวิธีปฏิบัติอย่างใด
อย่างหนึ่ง ดังนี้ 
(1) ยกมือขึ้นพ้นศีรษะ  
(2) ยืนขึ้น

(3) เรียกชื่อสมาชิกตามลำดับอักษรให้ออกเสียงลงคะแนนเป็นรายบุคคลการออกเสียงลงคะแนนเปิดเผยให้ใช้วิธียกมือขึ้นพ้นศีรษะ แต่ถ้าผู้บริหารท้องถิ่นร้องขอหรือสมาชิกสภาท้องถิ่นไม่น้อยกว่า 3 คนร่วมกันเสนอญัตติต่อที่ประชุมสภาท้องถิ่นให้ออกเสียงลงคะแนนเปิดเผยตาม (2) หรือ (3) 
เมื่อที่ประชุมสภาท้องถิ่นมีมติเห็นชอบแล้วก็ให้ใช้วิธีออกเสียงลงคะแนนตามนั้น
-   สำหรับปี พ.ศ.2565 สภา อบต. สวนหลวง ยังไม่ได้มีการประชุมสภาองค์การบริหารส่วนตำบล  ดังนั้น สภา อบต. สวนหลวง จึงต้องกำหนดสมัยประชุมสามัญ ประจำปี พ.ศ.2565  และกำหนดสมัยประชุมสามัญ สมัยแรก ประจำปี 2566 
นายอดิศักดิ์  ผอมดุก		- ขอเชิญท่านสมาชิกสภา อบต.  ได้นำเสนอญัตติด้วยวาจา
(ประธานสภา อบต. สวนหลวง)	เรื่องการกำหนดการสมัยประชุมสามัญประจำปี พ.ศ.2565 
ระยะเวลาและวันเริ่มต้นประชุมสมัยประชุมสามัญประจำปี พ.ศ.2565
วันเริ่มสมัยประชุมสามัญประจำปี และระยะเวลาของสมัยประชุมสามัญประจำปีสมัยแรกของปีถัดไป  (พ.ศ.2566)  ขอเชิญครับ	 
นางสาวอาจิน  ขำทอง	เรียน  ประธานสภา อบต.  ดิฉันนางสาวอาจิน  ขำทอง 
 (สมาชิกสภา.อบต.ม. 11)	สมาชิกสภา อบต. หมู่ที่  11 ขอเสนอการกำหนดการประชุมสมัยประชุม
สามัญประจำปี ระยะเวลาและวันเริ่มต้นสมัยประชุมสามัญประจำปี พ.ศ.2565  และกำหนดวันเริ่มสมัยประชุมสามัญ และระยะเวลาของสมัยประชุมสามัญ สมัยแรกของปี ถัดไป  ดังนี้
1. กำหนดการประชุม สมัยประชุมสามัญประจำปี ระยะเวลา และ 
วันเริ่มต้นสมัยประชุมสามัญประจำปี พ.ศ. 2565จำนวน 4 สมัย  ดังนี้
(1.1) สมัยประชุมสามัญ สมัยแรก  มีกำหนดไม่เกิน 15 วัน 
เริ่มสมัยประชุมตั้งแต่ วันที่ 10-24 กุมภาพันธ์  2565 เป็นต้นไป
(1.2) สมัยประชุมสามัญ สมัยที่ 2  มีกำหนดไม่เกิน 15 วัน 
เริ่มสมัยประชุม ตั้งแต่ วันที่ 10-24  เมษายน   2565 เป็นต้นไป
(1.3) สมัยประชุมสามัญ สมัยที่ 3  มีกำหนดไม่เกิน 30 วัน 
เริ่มสมัยประชุม ตั้งแต่ วันที่ 10-24 สิงหาคม  2565 เป็นต้นไป
(1.4)  สมัยประชุมสามัญ สมัยที่ 4  มีกำหนดไม่เกิน 15 วัน 
	        เริ่มสมัยประชุม ตั้งแต่วันที่  10-24 ธันวาคม  2565 เป็นต้นไป
2. กำหนดวันเริ่มสมัยประชุมสามัญ และ ระยะเวลาของสมัยประชุมสามัญสมัยแรกของปี พ.ศ.2566 
                                              ให้เริ่มสมัยประชุม ตั้งแต่วันที่ 10-24 กุมภาพันธ์ 2566  เป็นต้นไป 
	        มีกำหนดไม่เกิน 15 วัน
นายอดิศักดิ์  ผอมดุก		-  ขอผู้รับรอง 2 คน
(ประธานสภา อบต. สวนหลวง)    1. นางกิ้มเซี้ยน  ศิริแก้ว           สมาชิกสภา อบต. หมู่ที่  1  รับรอง
                                         2.  นางสาวนันท์พนิดา  ทองด้วง สมาชิกสภา อบต. หมู่ที่  9  รับรอง
                              -15-
นางสกุลไทย  เสถียรขจรกุล	- รับรองถูกต้องคะ
(เลขานุการสภา อบต.) 	
นายอดิศักดิ์  ผอมดุก		-มีท่านใดเสนอเป็นอย่างอื่นหรือไม่  หากไม่มีผู้เสนอเป็นอย่างอื่น ถือว่าสภา(ประธานสภา อบต.)                 อบต. เห็นชอบตามข้อเสนอนั้น		
มติที่ประชุม		- มติที่ประชุมรับทราบการกำหนดสมัยประชุม
1. กำหนดการประชุม สมัยประชุมสามัญประจำปี ระยะเวลา และ 
วันเริ่มต้นสมัยประชุมสามัญประจำปี พ.ศ.2564จำนวน 4 สมัย ดังนี้
(1.1) สมัยประชุมสามัญ สมัยแรก  มีกำหนดไม่เกิน 15 วัน 
        เริ่มสมัยประชุม ตั้งแต่ วันที่ 10-24 กุมภาพันธ์ 2565เป็นต้นไป
(1.2) สมัยประชุมสามัญ สมัยที่ 2  มีกำหนดไม่เกิน 15 วัน 
        เริ่มสมัยประชุม ตั้งแต่ วันที่ 10-24 เมษายน  2565 เป็นต้นไป
(1.3) สมัยประชุมสามัญ สมัยที่ 3  มีกำหนดไม่เกิน  15 วัน 
        เริ่มสมัยประชุม ตั้งแต่ วันที่ 10-24 สิงหาคม  2565 เป็นต้นไป
(1.4) สมัยประชุมสามัญ สมัยที่ 4  มีกำหนดไม่เกิน 15 วัน 
        เริ่มสมัยประชุม ตั้งแต่วันที่  10-24 ธันวาคม  2565 เป็นต้นไป
2. กำหนดวันเริ่มสมัยประชุมสามัญ และ ระยะเวลาของสมัยประชุม
สามัญสมัยแรกของปี พ.ศ.2566 
                                               ให้เริ่มสมัยประชุม ตั้งแต่วันที่ 10-24  กุมภาพันธ์ 2566 เป็นต้นไป 
		      กำหนดไม่เกิน 15 วัน
ระเบียบวาระที่  6  		เรื่องอื่น  ๆ  (ถ้ามี)
นายอดิศักดิ์  ผอมดุก	   	- มีสมาชิกฯ  ท่านใดจะเสนอเรื่องอื่นใดอีกหรือไม่ (ไม่มี) เมื่อไม่มี(ประธานสภา อบต. สวนหลวง) 	สมาชิกฯ ท่านใด	จะเสนอเรื่องอื่นใดเข้าสู่สภา อบต. สวนหลวงการประชุม
สภา อบต. สวหนลวง ได้ดำเนินการมาครบทุกวาระแล้ว ผมขอขอบคุณ
ท่านนายอำเภอเฉลิมพระเกียรติ   สมาชิกฯ  ทุกท่าน  ท้องถิ่นอำเภอ และเจ้าหน้าที่ ซึ่งได้ให้เกียรติมาเข้าร่วมประชุมฯ  ในวันนี้  ขออำนาจสิ่งศักดิ์สิทธิ์ทั้งหลายในสากลโลก  จงคุ้มครองป้องกันทุกท่านจงประสบแต่ความสุข  จะนึกจะคิดสิ่งใดที่ถูกที่ควรขอให้สิ่งนั้นจงประสบแก่ท่านครับ ขอบคุณครับ ขอปิดการประชุมครับ
ปิดประชุม			เวลา  15.00  นาฬิกา
[bookmark: _Hlk73460889](ลงชื่อ)......................................................ผู้จดบันทึกการประชุม
             	 (นางสกุลไทย  เสถียรขจรกุล)
         เลขานุการสภาองค์การบริหารส่วนตำบลสวนหลวง

					 (ลงชื่อ)..................................................ผู้ตรวจบันทึกการประชุม
                         (นายอดิศักดิ์  ผอมดุก)
           ประธานสภาองค์การบริหารส่วนตำบลสวนหลวงฃ
บันทึกการประชุม
คณะกรรมการตรวจรายงานการประชุมสภาองค์การบริหารส่วนตำบลสวนหลวง
ครั้งแรก
				 เมื่อวันที่  4  มกราคม  พ.ศ.๒๕65
                                           ในวันที่       มกราคม  พ.ศ.2565

	๑.
	นายอัศนัย  พูลสวัสดิ์    
	
	ประธานกรรมการ
	

	๒.
	นายธนา  ทองแกมนาค
	
	กรรมการ
	

	๓.
	นายปัญญา  มิ่งวัน
	
	กรรมการ/เลขานุการ
	


เริ่มประชุมเวลา  ๑0.00  น.
เมื่อคณะกรรมการมาพร้อมแล้ว  ประธานกรรมการให้สัญญาณเริ่มประชุม   ประธานได้กล่าวสรุปว่า  วันนี้เป็นวันที่คณะกรรมการทำหน้าที่ตรวจรายงานการประชุม  ดังนี้
๑.    รายงานการประชุมสภาองค์การบริหารส่วนตำบลสวนหลวง  ครั้งแรก  ประจำปี  ๒๕65
       ๑.๑   รายชื่อผู้มาประชุมถูกต้อง
             ๑.๒   ระเบียบวาระที่  ๑ - 4  ได้ตรวจดูโดยละเอียดครบถ้วนทุกหน้าแล้ว ถูกต้อง
                        ๑.๓   ที่ประชุมมีมติเห็นชอบให้สภาองค์การบริหารส่วนตำบลสวนหลวง  ได้รับรองรายงานการประชุมฉบับนี้ ในการประชุมครั้งต่อไป  จึงนำเสนอสภาองค์การบริหารส่วนตำบลสวนหลวง เพื่อให้การรับรองในคราวประชุมครั้งต่อไป  เลิกประชุมเวลา  ๑1.30 น.
.
(ลงชื่อ)…………………………………………………………กรรมการ/เลขานุการ
                                                              (นายปัญญา  มิ่งวัน)
       คณะกรรมการตรวจรายงานการประชุมสภาองค์การบริหารส่วนตำบล    ได้ตรวจรายงานการประชุมสภาองค์การบริหารส่วนตำบลสวนหลวง  ตามข้อ  ๑ – ๑.๓   ปรากฏว่าถูกต้อง

(ลงชื่อ)...…………………………………………….…………ประธานกรรมการ
 				                  ( นายอัศนัย  พูลสวัสดิ์ )

(ลงชื่อ) …………………………………………………………กรรมการ
                                                            (นายธนา  ทองแกมนาค)

(ลงชื่อ)…………………………………………….……………กรรมการ/เลขานุการ
                                                               (นายปัญญา  มิ่งวัน)
รายงานการประชุมนี้  สภาองค์การบริหารส่วนตำบลสวนหลวง ได้ให้การรับรองแล้ว

				(ลงชื่อ)…………………………….………………………….ประธานสภา อบต.สวนหลวง
                                                             (นายอดิศักดิ์  ผอมดุก)

